ועדת הכנסת, כנסת 20, פרוטוקול מספר 338, 2018-02-21 10:30

מכלוף מיקי זוהר: בוקר טוב, הנושא שעל סדר היום הוא טענת נושא חדש בוועדת הפנים והגנת הסביבה בעת הדיון בפרק י"ב (רישוי עסקים), סעיפים 108, פרק ב' 1 המוצע, מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנת התקציב 2019), התשע"ח-2018.

מכלוף מיקי זוהר: טוען הטענה נמצא כאן?

יעל כהן-פארן: כן, אני.

מכלוף מיקי זוהר: בבקשה, גברתי, אנא נמקי.

יעל כהן-פארן: הסתייגות שהגיש יושב-ראש הוועדה והתקבלה הכילה בתוכה נושא חדש לגרמי, שבעצם הוציא את העוקץ של החוק הזה.

יעל כהן-פארן: החוק נולד בחטא, נולד כדי לסדר לחיפה כימיקלים - - -

יואב קיש: עוד פעם השטויות האלה?

מכלוף מיקי זוהר: אל תפריע.

יואב קיש: ככה הן עשו לי, זאת השיטה שלהן, הן לא נותנות לדבר.

מכלוף מיקי זוהר: חבר הכנסת קיש, אתה רוצה ל - - ?

יואב קיש: רק רציתי לשתף.

מכלוף מיקי זוהר: בוא לא נבזבז זמן, בוא נגמור עם זה.

יעל כהן-פארן: אני רוצה להסביר מדוע סעיף 3 בהסתייגות של יואב קיש אפילו מבהיר את זה יותר מהחוק עצמו, שהיה קצת יותר עמום לגבי זה.

יעל כהן-פארן: החוק הזה נולד כדי לסדר בלגן שהיה בחיפה, שלא הצליחו להגיע לסיכום.

יעל כהן-פארן: מי שלחץ להגיע לסיכום שהוא לטובתו, שהוא בצד שלו, שהוא מרוויח ממנו הכי הרבה – זה בעלי חיפה כימיקלים, שקוראים לו טראמפ, גו'לס טראמפ.

יעל כהן-פארן: החוק הזה הוא חוק פרנסונלי ואת השם של טראמפ צריך לרשום בגדול מעליו.

יעל כהן-פארן: לא דונלד טראמפ, גו'לס טראמפ.

יעל כהן-פארן: אני רוצה לשאול מדוע יש כזה לחץ של אלי גרונר, מנכ"ל משרד ראש הממשלה, להעביר את החוק הזה בזריזות ובמהירות.

יעל כהן-פארן: אתם יצאתם בפיצול מחוק ההסדרים ובירכנו על כך - - -

יואב קיש: התנגדתם לזה, לא בירכתם על זה.

יעל כהן-פארן: לא, בירכנו - - -

יואב קיש: הצבעת נגד במליאה, אז אל תגידי "בירכנו".

יעל כהן-פארן: כן, בירכנו בוועדה, ואז הבנו - - -

יואב קיש: אל תשקרי, הצבעתם נגד.

יעל כהן-פארן: הצבענו נגד כי - - -

יואב קיש: אז לא בירכתם.

יואב קיש: אי אפשר ליהנות משני העולמות.

יעל כהן-פארן: יואב, בירכנו בוועדה, ואז הבנו שזה מחטף.

יעל כהן-פארן: בדרך כלל כשמפצלים מחוק ההסדרים זה כדי לתת יותר זמן להתדיינות, יותר זמן להעמקה.

יעל כהן-פארן: החוק לא יכול לעבור כל כך מהר כמו שהוא עובר בחוק ההסדרים.

יעל כהן-פארן: ועכשיו אני מגיע לטענת הנושא החדש.

יעל כהן-פארן: מה שאתם עשיתם בפיצול עשיתם כדי לזרז את העניינים, ולכן התנגדנו, כי זה מחטף, ואני לא מבינה מה זה המחטף הזה.

יעל כהן-פארן: אני אקריא את סעיף 3 של ההסתייגות שעברה.

יעל כהן-פארן: אדוני היושב-ראש, כל החוק, מטרתו לקדם רישוי מיוחד של מפעלים בעלי חשיבות לאומית עם צורך חיוני למשק: מוצר חיוני או שירות חיוני, כמו חשמל, גז ודברים כאלה.

יעל כהן-פארן: אלא מה?

יעל כהן-פארן: שחיפה כימיקלים לא נכנס בהגדרה הזאת, כי מה לעשות, אנחנו לא צריכים אותם באמת.

יעל כהן-פארן: אז נכנס סעיף 3 בהסתייגות של יואב, שהוא סעיף חדש, שלא מדבר על צורך חיוני למשק, שלא עונה להגדרה, ובוא הביאו הגדרה שתתאים לחיפה כימיקלים: קיימים טעמים אחרים הנובעים מאינטרס ציבורי חשוב בנסיבות העניין שבשלהם יש צורך ברישוי עסק בהתאם להוראות פרק זה.

יעל כהן-פארן: אני רוצה להגיד שזה נושא חדש, זה לא היה בחוק המקורי וזה לא צריך להיות בחוק הזה.

יעל כהן-פארן: כל החוק הזה הוא מאוד בעייתי, ובוודאי העניין הזה.

יעל כהן-פארן: זה פתח להכניס מה שאתם רוצים בחוק המושחת הזה, חוק שראש לשכת ראש הממשלה ומנכ"ל משרדו דוחפים בכל הכוח.

מכלוף מיקי זוהר: תודה.

יעל כהן-פארן: זאת פשוט שחיתות.

יעל כהן-פארן: ודווקא ביום הזה להביא את החוק הזה כמו שהוא.

יעל כהן-פארן: .. אין מילים, פשוט אין מילים.

יעל כהן-פארן: תודה.

מכלוף מיקי זוהר: אדוני היושב-ראש, בבקשה.

יואב קיש: אני אתייחס למהות הנושא החדש.

יואב קיש: בניגוד לדברים שיכולים להיות תאורטיים, הנושא הזה הוא ליבת הדיון שהיה כל הזמן בוועדה.

יואב קיש: אין שום קשר בין העניין - - -

יעל כהן-פארן: לא נכון.

יואב קיש: אני מבקש.

יואב קיש: אנחנו יודעים שהשיטה שלכם זה לא לתת לנו לדבר, את זה הבנתי.

יואב קיש: אתם יודעים מה, אני רוצה להגיד לכם: אני הבנתי...

יואב קיש: חבר הכנסת דודי אמסלם, אני רוצה להגיד לך שאני הבנתי איך מתנהלת האופוזיציה בוועדה הזו.

דוד אמסלם: אתה מבין למה אני צריך לקבל צל"ש.

יואב קיש: לא צל"ש, אלא משהו יותר גבוה.

יעל כהן-פארן: חשבתי שאתה נחמד, יואב.

יואב קיש: אני גמרתי להיות נחמד.

יואב קיש: אני הקשבתי - - -

יעל כהן-פארן: גמרת להיות נחמד, הבנו את זה.

דוד אמסלם: הוא חייב להיות נחמד.

דוד אמסלם: טייס אשכנזי חייב להיות נחמד.

יואב קיש: אני הקשבתי לאופוזיציה, הבנתי שהם לא ענייניים, הבנתי שהם רק רוצים לנצל פופוליזם - - -

יעל כהן-פארן: "טעמים אחרים" זה צורך חיוני?

יואב קיש: חבר הכנסת מיקי זוהר, הנה, אתה רואה?

יעל כהן-פארן: "טעמים אחרים" זה לפתוח את הפתח של החוק הזה לפרצה הכי גדולה.

יואב קיש: השקר הכי גדול זה להגיד על זה נושא חדש.

יואב קיש: זה מהות וליבת כל העניין, על זה דובר כל הזמן, ולכן זה שקר ולא נושא חדש.

יואב קיש: תודה.

מכלוף מיקי זוהר: תודה רבה, חברים.

מכלוף מיקי זוהר: אני רוצה לעבור להצבעה.

מכלוף מיקי זוהר: אנחנו נצביע שמית, מאחר שיש פה חברים שאינם חברים בוועדה ואולי הם רוצים להחליף חברים.

מכלוף מיקי זוהר: מי שבעד הוא כמובן בעד טענתה של חברת הכנסת פארן, ומי שנגד הוא נגד טענתה.

<אתי בן יוסף: חבר הכנסת מיקי זוהר?

מכלוף מיקי זוהר: נגד.

<אתי בן יוסף: חבר הכנסת ביטן?

דוד ביטן: נגד.

<אתי בן יוסף: חבר הכנסת אמסלם?

דוד אמסלם: נגד.

<אתי בן יוסף: חבר הכנסת נגוסה?

מכלוף מיקי זוהר: קיש במקומו.

יואב קיש: לא, אני חבר ועדה.

מכלוף מיקי זוהר: אז איננו.

<אתי בן יוסף: איננו.

<אתי בן יוסף: אמיר אוחנה?

<אתי בן יוסף: איננו.

<אתי בן יוסף: יואב קיש?

יואב קיש: נגד.

<אתי בן יוסף: איילת נחמיאס?

<אתי בן יוסף: איננה.

רויטל סויד: אני במקומה.

<אתי בן יוסף: רויטל סויד?

רויטל סויד: בעד.

<אתי בן יוסף: יואל חסון?

<אתי בן יוסף: איננו.

<אתי בן יוסף: מי נציג מהרשימה המשותפת?

דב חנין: אני.

דב חנין: בעד.

<אתי בן יוסף: חבר הכנסת אחמד טיבי?

יואב קיש: איננו.

<אתי בן יוסף: חבר הכנסת שטרן?

<אתי בן יוסף: איננו.

<אתי בן יוסף: חבר הכנסת רועי פולקמן?

רועי פולקמן: נגד.

<אתי בן יוסף: חברת הכנסת שולי מועלם?

<אתי בן יוסף: איננה.

<אתי בן יוסף: יואב בן צור?

יואב בן צור: נגד.

<אתי בן יוסף: רוברט אילטוב?

רוברט אילטוב: נגד.

<אתי בן יוסף: ישראל אייכלר?

מכלוף מיקי זוהר: אין נציג.

מכלוף מיקי זוהר: אנא סכמי את תוצאות ההצבעה.

דב חנין: יש נציג של הרשימה.

מכלוף מיקי זוהר: זה כבר מאוחר מדי.

מכלוף מיקי זוהר: אבל ניתן לו גם להצביע, בסדר.

<אתי בן יוסף: מסעוד גנאים, במקום אחמד טיבי.

מכלוף מיקי זוהר: מה אתה מצביע?

דב חנין: בעד.

מסעוד גנאים: בעד.

דוד אמסלם: תתקשר לאחמד, תשאל אותו.

יואב קיש: איך אומר יואל חסון?

יואב קיש: מכונת הצבעות.

דב חנין: יואב, אתם מדברים?

יואב קיש: זה ציטוט של יואל חסון.

דב חנין: אתם מדברים?

מכלוף מיקי זוהר: תוצאות הצבעה הן: שבעה נגד, ארבעה בעד.

מכלוף מיקי זוהר: הצעתך לא התקבלה.

יעל כהן-פארן: רוויזיה.

מכלוף מיקי זוהר: הרוויזיה נרשמה, והיא תידון בסוף המליאה היום.

מכלוף מיקי זוהר: תודה, הישיבה נעולה.